Mõnikord kammime kõik Tallinna näitused ühe päevaga läbi või teeme kiirringkäigu parimates vintage-poodides või räägime kohvikus pool tundi viimastest raamatutest. Helistame tihti, ikka ülepäeviti. Meil on teineteise jaoks kasutusel ka teatav hulk hüüdnimesid, aga ei tea, kas oleks ikka mõistlik neid praegu siin avalikustada...  Ühine on meil peale maailmavaate ja huvide ilmselt see, et võime  täiesti suvaliselt riides käia. Nii palju siis moest. Mulle meeldib, et ta kutsub mind kangapoodidesse kaasa ja esitleb oma ideid, küsib arvamust. Kõik kleidid, mis ta on mulle isiklikult teinud, on keerulised tööd. Iga järgmisega on tase kõrgem, idee hullumeelsem.  Ma usun, et oleme teineteist palju mõjutanud ja rikastanud. Ta on mulle väga armas."